משפחת גרמזיאן

משפחת גרמזיאן (באנגלית: Ghermezian) היא משפחה קנדית ממוצא יהודי-איראני, שהקימה כמה ממרכזי הקניות הגדולים בעולם.

היסטוריה
אבי המשפחה, יעקב גרמזיאן (1902–3 בינואר 2000) היגר מאיראן לקנדה בשנת 1964 עם ארבעת בניו. הבנים: אסקנדר, נאדר, רפאל ובנימין, פיתחו את עסקי המשפחה והביאו לפריצתה מעסקי השטיחים שבהם עסקו בתחילת הדרך לתחום הנדל"ן ומיזמי בנייה גדולים.

בין נכסי המשפחה: מרכז הקניות הגדול בארצות הברית "Mall of America"  בבלומינגטון שבמינסוטה, וקניון מערב אדמונטון  באדמונטון שבאלברטה.

ב-2011 רכשה החברה המשפחתית טריפל פייב גרופ  את קומפלקס הספורט הכושל "Meadowlands Xanadu" שהיה אמור לקום בניו ג'רזי, והסבה את הפרויקט תוך הרחבה ניכרת שלו למרכז קניות ענק, שנפתח בשנת 2019, תחת השם "American Dream Meadowlands" .

מארק גרמזיאן, בן הדור השלישי של המשפחה הוא מייסד ומנכ"ל Appboy .

ערכים שבהם תבנית אתר רשמי אינה מתאימה להוספה אוטומטית
משפחות יהודיות
יהודים קנדים
מהגרים לקנדה
יהדות איראן ופרס